Qishloq va suv xo‘jaligi vazirligi ikkiga ajratildi. Vazirlik o‘rnida Qishloq xo‘jaligi vazirligi va Suv xo‘jaligi vazirligi tuzilgan. «KUN.UZ» manbasi ma’lumot berishicha, Suv xo‘jaligi vazirligiga sobiq Qishloq va suv xo‘jaligi vazirligida vazirning suv xo‘jaligi masalalari bo‘yicha o‘rinbosari bo‘lgan Shavkat Rahimovich Hamroyev vazir etib tayinlangan. Foto: Shavkat Hamroyev Bundan avvalroq Qishloq va suv xo‘jaligi vaziri Zoyir Mirzayev iste’foga chiqqani va yangi Qishloq xo‘jaligi vazirligiga Bahodir Tursunovich Yusupov rahbar etib tayinlangani haqida xabar berilgandi. Foto: Bahodir Yusupov